Раздатачны матэрыял 
да тэматычных заняткаў «Добры вечар таму…»
ДАДАТАК А
Тэксты для падрыхтоўкі пераказу вучнямi
	1. «Калядаванне» – адна з самых яркіх традыцый, якая дайшла да нас. Моладзь збіралася разам, пераапраналася ў жывёл (мядзведзя, карову, казу, каня, бусла) і хадзіла па хатах.

	2. Яны спявалi калядныя песні, жадалi ўсяго лепшага, ігралi на музычных інструментах. Называлi iх калядоўшчыкамi.

	3. Часцей за ўсё калядоўшчыкi прыходзiлi з «казой». Каза скакала пад песнi, «калола» прысутных рагамi, а ў канцы песнi падала i «памiрала».

	4. Гаспадары давалі ў падзяку «казе» розныя прысмакі, каб каза «ўстала». Часцей за ўсё гэта былі арэхі, пернікі і печыва, цукеркі.

	5. Адмовіць калядоўшчыкам у пачастунках азначала наклікаць на сябе няміласць, пазбавіць поспеху на ўвесь наступны год. 

	

	6. З поўнымі мяшкамі пачастункаў калядоўшчыкі збіраліся ў адным месцы, з’ядалi падарункi, пелі песнi ды вадзiлi карагоды.

	7. Ад той пары і да сёння захаваўся звычай ладзіць маскарад на Новы год, абменьвацца падарункамі, вадзіць карагоды. 

	8. Так заканчвалася самае вясёлае і самае любімае нашымі продкамі свята.





ДАДАТАК Б
Красворд

1. Як назвалася жывёла, з якой звычайна хадзiлi калядоўшчыкi?
2. Колькi тыдняў працягвалiся Каляды?
3. Як называлi моладзь, якая хадзiла па хатах?
4. Як назвалася галоўная калядная страва?
5. Што давалi гаспадары калядоўшчыкам?
6. Як называлiся танцы, якiя выконвалi на Каляды?

